เรื่องร้องเรียน (ความปลอดภัย) วันที่ 2023-10-23 05:34:47 — แขวงคลองเตยเหนือ เขตวัฒนา กรุงเทพมหานคร
ตามที่ได้มีการแจ้งผ่านไลน์ TraffyFondue ที่ขอให้ทางเจ้าหน้าที่สิ่งแวดล้อมเขตวัฒนานาและเจ้าหน้าที่โยธาเขตวัฒนาช่วยเข้าดำเนินการตรวจสอบและจัดการตามอำนาจหน้าที่ในกรณีที่ผู้ประกอบการต่างชาติเปิดดำเนินธุรกิจห้องเช่ารายวัน โดยมีการใช้บ้านรูปแบบทาวน์โฮล์มอาคารเลขที่ 43/8 ในชุมชนทาวน์โฮมซอยสุขุมวิท 11 เขตวัฒนา ซึ่งทางชุมชนในบริเวณดังกล่าวมีความวิตกในความปลอดภัยของอาคารและสิ่งแวดล้อม เนื่องจากอาคารเชื่อมต่อกันและอาคารหลังดังกล่าวใช้ทำธุรกิจโดยไม่ถูกต้องตามกฎหมายควบคุมอาคารฉบับที่ 55 สำหรับธุรกิจห้องเช่ารายวัน โดยทางฝ่ายสิ่งแวดล้อมฯเขตวัฒนาและฝ่ายโยธาเขตวัฒนาได้ร่วมลงพื้นที่ตรวจสอบธุรกิจและอาคารในเดืือนกันยายนที่ผ่านมา และพบว่าธุรกิจดังกล่าวดำเนินการโดยไม่ได้รับอนุญาติถูกต้องและอาคารยังผิดกฎหมายควบคุมอาคารอีกด้วย โดยทางเจ้าหน้าที่สิ่งแวดล้อมฯเขตและฝ่ายโยธาได้ปิดหมายสั่งห้ามประกอบกิจการ และแจ้งกับทางผู้แจ้งเหตุซึ่งเป็นหนึ่งในตัวแทนของชุมชนให้ช่วยถ่ายรูป หากกิจการดังกล่าวมาเปิดให้ดำเนินกิจการอีก และช่วยส่งหลักฐานให้ทางเจ้าหน้าที่ โดย ณ.ปัจจุบัน เวลานี้ทางผู้ประกอบการได้มีการเอาหมายห้ามดำเนินการออก และมีการฝ่าฝืนดำเนินกิจการอีกครั้ง ทางชุมชนฯได้มีการแจ้งให้ทางฝ่ายสิ่งแวดล้อมฯเขต และฝ่ายโยธาเขตวัฒนาใช้อำนาจตามกฎหมายของเจ้าพนักงาน กทม. ดำเนินการอย่างเร่งด่วนตามกฎหมายที่เหมาะสมกับทางผู้ประกอบการกว่าหนึงเดือนแล้ว ซึ่งทางเขตฯมีการส่งสถานะให้เจ้าหน้าที่ทั้งฝ่ายสิ่งแวดล้อม และฝ่ายโยธาเขตเข้าดำเนินการ แต่ก็ยังไม่มีเจ้าหน้าที่ลงพื้นที่เพื่อจัดการปัญหาดังกล่าว จึงขอใคร่ขอให้ทางฝ่ายเขตวัฒนาฯ ช่วยดำเนินการแก้ไขปัญหาอย่างจริงจังเพื่อความปลอดภัยของชุมชนฯ ด้วยและขอให้ทาง Traffy Fondue ช่วยประสานงานทางกลุ่มเพื่อนชัชชาติช่วยนำเรื่องเข้าสู่ระบบตรวจสอบของสำนักเลขาณุการกทม. เพื่อให้เป็นไปตามวัตถุประสงค์ของท่านผู้ว่ากทม. ที่เน้นยำ้แก้ไขปัญหารากหญ้าต่างๆในชุมชนอย่างจริงจัง มิใช่แค่การโฆษณา และยังทำให้ทางชุมชนมีความอุ่นใจในความปลอดภัย